CELEX: 32019D1798
Language: sl
Date: 2019-10-23 00:00:00
Title: Sklep (EU) 2019/1798 Evropskega parlamenta in Sveta z dne 23. oktobra 2019 o imenovanju evropskega glavnega tožilca Evropskega javnega tožilstva

28.10.2019   
               
               
                  SL
               
               
                  Uradni list Evropske unije
               
               
                  L 274/1
               
            
         SKLEP 2019/1798 EVROPSKEGA PARLAMENTA IN SVETA
         z dne 14. oktobra 2019
         o imenovanju evropskega glavnega tožilca Evropskega javnega tožilstva
         EVROPSKI PARLAMENT IN SVET EVROPSKE UNIJE STA –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EU) 2017/1939 z dne 12. oktobra 2017 o izvajanju okrepljenega sodelovanja v zvezi z ustanovitvijo Evropskega javnega tožilstva (EJT) (1) in zlasti člena 14 Uredbe
         ob upoštevanju Izvedbenega sklepa Sveta (EU) 2018/1696 z dne 13. julija 2018 o operativnih pravilih izbirne komisije iz člena 14(3) Uredbe (EU) 2017/1939 o izvajanju okrepljenega sodelovanja v zvezi z ustanovitvijo Evropskega javnega tožilstva (EJT) (2),
         ob upoštevanju Sklepa Sveta (EU) 2018/1275 z dne 18. septembra 2018 o imenovanju članov izbirne komisije iz člena 14(3) Uredbe (EU) 2017/1939 (3),
         ob upoštevanju predlaganega ožjega seznama kandidatov, ki ga je 4. februarja 2019 v skladu z Izvedbenim sklepom (EU) 2018/1696 sestavila izbirna komisija, da bi imenovali evropskega glavnega tožilca Evropskega javnega tožilstva,
         ob upoštevanju naslednjega:
         
                     (1)
                  
                  
                     Evropsko javno tožilstvo (EJT) je bilo ustanovljeno z Uredbo (EU) 2017/1939. Komisija je odgovorna za ustanovitev in začetno upravno delovanje EJT, dokler EJT ni sposobno izvrševati lastnega proračuna.
                  
               
                     (2)
                  
                  
                     Evropski glavni tožilec je vodja EJT in organizira delo EJT, usmerja njegove dejavnosti ter sprejema odločitve v skladu z Uredbo (EU) 2017/1939 in poslovnikom EJT. Kolegij EJT sestavljajo evropski glavni tožilec in po en evropski tožilec iz vsake države članice.
                  
               
                     (3)
                  
                  
                     EJT v skladu z drugim pododstavkom člena 120(2) Uredbe (EU) 2017/1939 prevzame naloge preiskave in pregona, ki so mu dodeljene z navedeno uredbo, z dnem, ki se določi s sklepom Komisije na predlog evropskega glavnega tožilca po ustanovitvi EJT.
                  
               
                     (4)
                  
                  
                     Zato je treba v medsebojnem soglasju Evropskega parlamenta in Sveta imenovati prvega evropskega glavnega tožilca EJT.
                  
               
                     (5)
                  
                  
                     V Uradnem listu Evropske unije je bilo 19. novembra 2018 objavljeno prosto delovno mesto evropskega glavnega tožilca kot začasnega uslužbenca v razredu AD 15 (4).
                  
               
                     (6)
                  
                  
                     Izvedbeni sklep (EU) 2018/1696 določa operativna pravila izbirne komisije iz člena 14(3) Uredbe (EU) 2017/1939 (v nadaljnjem besedilu: operativna pravila izbirne komisije).
                  
               
                     (7)
                  
                  
                     Izbirna komisija je v skladu s prvim odstavkom pravila VII.1 operativnih pravil izbirne komisije sestavila ožji seznam treh kandidatov in izbiro kandidatov na ožjem seznamu obrazložila v dopisih, poslanih Evropskemu parlamentu oziroma Svetu 4. februarja 2019 oziroma 14. februarja 2019. Evropski parlament in Svet bi morala v medsebojnem soglasju imenovati evropskega glavnega tožilca izmed kandidatov na ožjem seznamu. Izbirna komisija je v skladu z drugim odstavkom pravila VII.1 operativnih pravil izbirne komisije razvrstila kandidate glede na njihove kvalifikacije in izkušnje. Ta razvrstitev navaja prednostni vrstni red kandidatov izbirne komisije, ki pa za Evropski parlament in Svet ni zavezujoč.
                  
               
                     (8)
                  
                  
                     Trije kandidati z ožjega seznama so 26. februarja 2019 nastopili pred Odborom za državljanske svoboščine, pravosodje in notranje zadeve Evropskega parlamenta in pred Odborom Evropskega parlamenta za proračunski nadzor. Konferenca predsednikov Evropskega parlamenta je 7. marca 2019 odločila, da je kandidatka Evropskega parlamenta Laura Codruța KÖVESI, in to odločitev potrdila 18. julija 2019.
                  
               
                     (9)
                  
                  
                     Odbor stalnih predstavnikov vlad držav članic (Coreper) je 20. februarja 2019 v skladu z notranjim postopkom, ki ga je potrdil 15. februarja 2019, opravil predhodno glasovanje, s katerim je določil stališče Sveta z ozirom na razprave s predstavniki Evropskega parlamenta. Po teh razpravah je Coreper 19. septembra 2019 podprl imenovanje Laure Codruțe KÖVESI za evropsko glavno tožilko.
                  
               
                     (10)
                  
                  
                     Evropskega glavnega tožilca EJT v medsebojnem soglasju imenujeta Evropski parlament in Svet za neobnovljiv mandat sedmih let od dneva začetka veljavnosti tega sklepa.
                  
               
                     (11)
                  
                  
                     Medsebojno soglasje glede imenovanja evropske glavne tožilke sta Evropski parlament in Svet dosegla s skupnimi sestanki pogajalskih skupin iz obeh institucij.
                  
               
                     (12)
                  
                  
                     Pri imenovanju Laure Codruțe KÖVESI sta obe instituciji ocenili ustreznost kandidatov ob upoštevanju obrazložitve izbirne komisije –
                  
               SPREJELA NASLEDNJI SKLEP:
         
            Člen 1
            Laura Codruța KÖVESI se imenuje za evropsko glavno tožilko EJT kot začasna uslužbenka v razredu AD 15 za neobnovljivo obdobje sedmih let od 31. oktobra 2019.
         
         
            Člen 2
            Ta sklep začne veljati tretji dan po objavi v Uradnem listu Evropske unije.
         
         
            V Luxembourgu, 14. oktobra 2019
            
               
                  Za Evropski parlament
               
               
                  Predsednik
               
               D. M. SASSOLI
            
            
               
                  Za Svet
               
               
                  Predsednica
               
               T. TUPPURAINEN
            
         
         
            (1)  UL L 283, 31.10.2017, str. 1.
         
            (2)  UL L 282, 12.11.2018, str. 8.
         
            (3)  UL L 238, 21.9.2018, str. 92.
         
            (4)  UL C 418 A, 19.11.2018, str. 1.